
III. 

Legaturile Bisericii moldoveneşti cu Patriarhia constantinopolitana. 



In adevăr, daca supt Mihnea-Voda, care primia pe trimesul călugărilor de la 
mănăstirea Blatadonului din Salonic si li dădea 2.500 de aspri, Biserica munteana pare sa 
fi avut legaturi neintrerupte cu Scaunul patriarhal din Capitala împărăţiei, Moldova din 
vremea lui Petru Şchiopul si a urmaşilor sai, pana la sfârşitul dinastiei iubitoare de 
creştini si ingaduitoare de catolicism a Movilestilor, arata sa fi avut numai afaceri politice 
cu unii dintre clericii cari se bucurau de mai multa trecere la Constantinopol. Astfel 
Patriarhul Ieremia scria "Vladicai" Gheorghie la Bozen pentru a-1 indemna sa grăbească 
plecarea lui Petru-Voda, căruia i se va capata din nou stăpânirea Moldovei, si se indrepta 
către Domnul fugar insusi, "fiul sufletesc iubit al Smereniei Lui", dandu-i nădejdi de 
inoirea Domniei. Dovezi insa despre o adevărata ascultare de Patriarhia ecumenica in 
cele bisericeşti n'avem de spre partea Moldovenilor. 

Domnul Moldovei, ca si al Terii-Romanesti, primia in Constantinopol miruirea 
din partea căpeteniei recunoscute a ortodoxiei, care-1 privia ca pe un fel de urmaş, slăbit, 
umilit si trimes in surgun departe peste Dunăre, al împăraţilor "bine-credinciosi" si "de 
Dumnezeu incununati" ai trecutului bizantin: inaintea tinzii bisericii care se invredniceste 
de slujba Ecumenicului el e intampinat, in ziua sfinţirii sale, de inaltii demnitari ai Curţii 
patriarhale si de Mitropolitii ce se intampla a fi in Constantinopol sau se afla statornic in 
Sinodul "Bisericii celei mari". In naos ii aşteaptă Patriarhul insusi, si Scaunul imparatesc 
e gătit pentru a primi pe singurul stapanitor creştin ce a mai rămas in Răsăritul ortodox. 
Ecteniile ce se cânta ii preamăresc intocmai cum se preamariau odată împăraţii Romei 
celei noua, urandu-i-se "prea-cucernicului, prea-seninatului si prea-innaltatului nostru 
Domn putere, biruinţa, trăinicie, sănătate si mântuire", precum si orice biruinţa asupra 
duşmanului. După ungere, Voevodul asculta o cuvântare patriarhala, in care era sfătuit sa 
fie drept, sa-si cârmuiască hine tara si "sa apere Biserica", ca al carii ocrotitor firesc 
apărea, in lipsa, măcar pentru câtva timp, a unuia mai mare decât dansul. Mihnea-Voda 
era considerat ca un "rege" ortodox de călugării mănăstirilor din Tesalia. Dar niciun 
Mitropolit moldovean si, pana la Mihai Viteazul, - când, pentru scurta vreme, datinele 
vechi se intoarsera -, niciun Mitropolit muntean nu trebuia sa-si capete cârja de la 
Constantinopol, nici măcar sa meargă ori sa scrie acolo pentru o recunoaştere care nu se 
mai socotia de nevoie. 

Totuşi, mai mult din lipsa de bani decât din simt de mândrie, Patriarhia 
constantinopolitana avea nevoie de terile dunărene, care o uitaseră asa de mult. Cu acest 
gând venise in Moldova lui Alexandru Lapusneanu, la 1561, Patriarhul Ioasaf, care se 
afla in tara la l-iu Ianuar din acest an, luând parte, de sigur, si la punerea temeliilor 
mănăstirii Slatina. Pentru aceia venise in părţile noastre, bine primit si in Bucureştii lui 
Mihnea-Voda si in laşul lui Petru Şchiopul, Patriarhul strangator de pomeni Ieremia. 
Afacerile Patriarhului ramaseră in sama "dascălului", a lui Nichifor Parhasios, 



"cântăreţul", vicariu patriarhal, a cărui mana se dovedi prea darnica pentru Vistieria 
aproape secată a Ecumenicului flamand. Nichifor ingriji, după intoarcerea lui Ieremia, de 
interesele lui Aron-Voda al Moldovei, si, prin staruintile lui, Petru Cercel isi afla sfârşitul 
in apele Marii. La 1593 el ar fi impiedecat, daca este sa-1 credem, planul lui Sinan-Pasa, 
Marele- Vizir, de a face pasalacuri din terile noastre. 

De la 1592, "dascălul" era "exarh patriarhal", mai ales pentru terile de peste 
Dunăre, pe care Ieremia le credea cistigate prin călătoria lui. Numirea lui Mihai Viteazul i 
se datori, se spune, lui. El se indrepta deci către Principate in anul de mare primejdie si 
strălucita glorie 1595, pentru a pune stavila catolicismului, care se intaria intre Latinii 
vechi, supuşi Domnului Moldovei, si care, prin inprijirea lui Solikowski si Warszewiecki, 
prin Colegiile din Vilna, Liov si Polock, in sfârşit prin sprijinul noului rege polon 
Sigismund al IlI-lea, care voia sa se arate un cat mai bun catolic, căpătase acum sufletele 
celor mai mulţi dintre Rutenii ce trăiau supt puterea regelui Poloniei, si proclamase chiar 
aceasta convertire in sinodul ţinut, cu opt Vlădici ruşi, la Brzesk, in ziua de 12 Iunie 
1595. 

Nichifor se aşteptase sa găsească la noi liniştea trebuitoare pentru a se ţinea un 
sobor de intarire a ortodoxiei. Dar el veni odată cu ostile cotropitoare ale lui Sinan si văzu 
cu ochii sai mănăstirea lui Alexandru-Voda si a fiului lui, Mihnea, «mănăstirea de 
cărămizi de langa Bucureşti», prefăcuta in moschee si cuprinsa, cu cimitir cu tot, in 
«palanca» noua de apărare, pe când intreg oraşul era incunjurat de intarituri ce purtau in 
bastioanele lor tunuri. Si la Targoviste el a fost poate martur al stricării unor biserici de 
către Turci; la Sf. Nicolae se vede si astăzi insemnarea ca zidirea a fost «sparta la Sinan- 
Pasa»; Mitropolia a adăpostit pe hogea Islamului facandu-si rugăciunea. Totuşi, 
călătorind rapede, «dascălul» ajunse la Iaşi inainte de intrarea lui Zamoyski cu ostile lui 
polone in Moldova, pe care Cancelariul si Hatman o smulse către sfârşitul lui August de 
la noul Domn al ei, Ştefan Razvan, pus de Ardeleni tocmai pentru a fi o stavila in calea 
Polonilor ca si in a Turcilor. 

La sinodul din Iaşi (13-7 August 1595), pentru infranarea propagandei catolice in 
Ţinuturile ruseşti si romaneşti, se adunară cu Nichifor poate episcopii ruteni cari 
protestaseră la l-iu Iulie precedent impotriva actului de Unire de la Brzesk, Ghedeon 
Balaban, episcop de Liov, si colegul sau din Przemysl; ei erau sprijiniţi de Cazaci, cari se 
si ridicară in arme asupra Polonilor, la 1592, supt Kosinski, si la 1595 din nou, supt 
Loboda si Nalivaico. Se adunară si Vlădicii romani: Mardarie, Mitropolit al Moldovei, 
Mihail al Terii-Romanesti, care luase locul lui Eftimie, scos de Mihai-Voda, de sigur 
pentru trădare in incheierea tratatului cu Ardelenii, Agafton al Romanului, Amfilohie al 
Radautului, Grecul Luca de Buzău si Partenie de Râmnic. 

Sa urmărim intaiu istoria Mitropoliei moldovene in aceşti ani. Gheorghie Movila 
fugise in Apusul catolic, impreuna cu Petru Şchiopul. Aron-Voda trebuise astfel sa dea 
terii un nou Mitropolit, si pentru aceasta el ridica la cea mai inalta treapta a ierarhiei 
bisericeşti moldovene pe Vlădica Agafton de Roman, care se retrase pe urma, asezandu- 
se in mănăstirea Moldovitei, de unde scria către Bistriteni, intre 1601 si 1604, «Vlădica 
Agafton de tara Moldovei». Pentru Scaunul din Roman alegerea lui se opri asupra unui 
cleric cunoscut si pana atunci, Nicanor, care a zidit vechea mănăstire din deal de la 



Agapia, mănăstire astăzi in ruina; o povestire târzie ştie sa spuie despre inrudirea dintre 
acest Nicanor, care e pomenit la 28 Februar 1592 intr'un act domnesc de mărturie, si 
Aron-Voda, «fiindu-i nepot Mitropolitului»; Domnul se dădea drept fiul lui Alexandru - 
Voda Lapusneanu, si, daca mărturia legendei puse in scris de Neculce e adevărata, ar 
urma ca Nicanor era fratele femeii cu care Lapusneanul a avut pe acest norocos copil din 
flori. Nicanor prin singura infatisarea sa mânioasa ar fi silit pe nepot sa fuga peste munţi 
când fu descoperit ca umbla pe la o mănăstire de călugărite, si o stanca tăiata pentru a se 
face drum prin ea ar fi pomenind, printr'o pisanie, azi ştearsă, intamplarea acestei fugi. 
Nicanor ar fi stat, după o alta versiune a povestii, ca stareţ al Agapiei inca din zilele 
Doamnei Elena a lui Petru Rares, ucisa apoi de Lapusneanu, si s'ar fi adăpostit ca 
schimnicul Nil, după ce paraşi Scaunul arhipastoresc al Moldovei, in locul de unde i se 
incepuse rostul de carmuitor bisericesc. De fapt, e arătat ca «fost episcop» intr'un act al 
lui Petru Şchiopul din 4 Ianuar 1586, privitor tocmai la mănăstirea Agapia. Aron ii 
chiama a doua oara la episcopie, unde se afla la 10 August 1594. De acolo trece, pentru 
scurta vreme, la Mitropolie, iar apoi se ascunde la Agapia, care a fost, pana aproape de 
noi, mănăstire de călugări, si nu de călugărite: acolo se intampina, intr'un document 
nedatat, "Nicanor biv Mitropolit". Mormântul lui, care nu se mai poate deosebi astăzi, ar 
fi tot in acel ultim adăpost al sau. 

La 10 August 1594, Mitropolia Moldovei o avea un Mitrofan, de obârşie 
mănăstireasca necunoscuta: el intareste un act de danie către mănăstirea Pobrata, alăturea 
cu "Nica" de la Roman si cu episcopul de Radauti, Mardarie, urmaş al lui Ghedeon. Spre 
sfârşitul anului, el merge, impreuna cu Vornicul Crastea, la Curtea imparateasca, pentru a 
face declaraţia de supunere. La 7 April din anul următor, el arata Bistritenilor din Ardeal, 
unor vechi prieteni, - ceia ce ar dovedi ca el fusese egumen la vre-o mănăstire din munte - 
, ca Domnul sau, prietenul creştinătăţii, se lupta de sârg impotriva păgânilor, "duşmanii 
lui Hristos", ucigând, acum in urma, la Smil sau Ismail pe toţi apărătorii ca si pe toţi 
locuitorii acelei cetati nenorocite. Tovarăşul de gânduri războinice ale lui Aron-Voda si 
corespondentul Saşilor din Bistriţa nu păstra cârja decât pana in acele zile din Maiu 
următor, când Domnul sau fu răsturnat de Ungurii din straja si dus in Ardeal, unde si 
muri. 

Ştefan Razvan, urmaşul din mila lui Sigismund Bathory al lui Aron, isi făcu alt 
Mitropolit, pe Mardarie de Radauti, si, astfel, acesta stătea alături de Mihail al 
Ungrovlahiei in fruntea Vlădicilor strânşi la Iaşi pentru a impiedeca silintile spre Unire 
ale misionarilor catolici. 

Hotărârile complecte ale sinodului din Iaşi nu ni s'au păstrat, dar putem bănui 
lesne cuprinsul lor. Ele nu fura insa aduse la indeplinire, căci un Domn ca Ieremia 
Movila, care inlocui, inca in August 1595, pe Ştefan- Vodă, nu putea sa aibă o direcţie 
ortodoxa prea stricta, odată ce făcea parte dintre sfătuitorii lui Petru Şchiopul, odată ce 
era fratele Mitropolitului Gheorghie, ingaduitorul si curtenitorul catolicilor, odată ce, 
acum in urma, ajungea unde nu visase vre-odata sa ajungă, prin armele lui Ioan 
Zamoyski, Hatmanul Poloniei. Poate ca Mardarie paraşi Scaunul sau arhipastoresc inca 
dela venirea in Domnie a Ieremiei: oricum, acesta nu-1 putea suferi mult timp in preajma 
lui. 



In curând se ţinu un al doilea sinod impotriva propagandei latine, dar nu in 
Moldova, care nu fu nici represintata la desbaterile cele noua, ci in oraşul Brzesk, care 
făcea parte din stăpânirea prinţului de Ostrog, Constantin; acesta, un prieten al lui Mihai 
Viteazul, făcuse in Capitala sa o tipografie, care dădu Biblia slavona din 1581, si o scoală 
mai inalta, la care chema ca director pe Meletie Smotricki din Camenita si pe acel 
Gheorghe Palamede, din Creta, care a cântat in lungi versuri greceşti palide ""vitejiile" 
lui Mihai Viteazul. La el se adăposti si un Mitropolit grec, Pafnutie. Nichifor dascălul, 
care fusese inchis câtva de Ieremia, pentru ca ar fi spionat in folosul Turcilor la Hotin, 
alerga si el la acest mic centru al ortodoxiei celei mai sigure si mai hotărâte. Planul lui 
Ieremia- Vodă de a-1 prinde din nou cu ajutorul Polonilor, plan arătat in scrisoarea lui de 
la 18 Iunie 1596, ramase zadarnic. Cat priveşte pe Mardarie, fostul Mitropolit 
moldovenesc era in 1602 egumen in Ţinuturile gazduitorului sau, la mănăstirea Sf. 
Gheorghe din Drohobycz, si făcea negoţ prin nepotul sau, Grecul Dimitrie Georgiowitz 
dinZamosc. 

De acum inainte lupta dintre catolicism si ortodoxie se margeneste in hotarele 
Poloniei. Sinodul din Brzesk, in 1596, se părea ca trebuie sa se mantuie printr'o 
sângeroasa lupta cu armele; la urma, cele doua partide dadura doua adunări deosebite: a 
uniţilor arata aplecare către politica regelui Sigismund si a lui Zamoyski. Dar o a doua, in 
fruntea căreia erau Nichifor si Chirii Lucaris, hotăra ca episcopii cari si-au lăsat legea au 
pierdut, cu Mitropolitul lor, Mihail Ragoza, in frunte, si situaţiile lor arhiereşti. 
Constantin de Ostrog, "cneazul Constantin Vasile", ramase si el in părerile lui, sprijinit de 
Cazaci. împotriva acestora din urma se dădu la 1597 o mare lovitura, prinzandu-se una 
din cele doua căpetenii ale lor, Nalevaico, al cărui cap căzu in chiar acest an. Din parte-i, 
dascălul Nichifor, după ce fusese intrebuintat, un timp, de insusi Ieremia- Vodă, pentru a-1 
impaca, de spre Turci, cu Sinan-Pasa, fu inchis la Marienburg si nu fu liberat de acolo 
niciodată. 

In zadar ii ceru Patriarhul de Constantinopol prin Mihai Viteazul, in Octombre 
1598, si apoi Sultanul insusi; el nu mai ieşi niciodată la iveala. 



